b'\n_START_ARTICLE_\nAuran kirke\n_START_PARAGRAPH_\nAuran kirke var en kirke p\xc3\xa5 Auran p\xc3\xa5 Skatval i Stj\xc3\xb8rdal kommune. Kirken var tilknyttet storg\xc3\xa5rden, som siden har blitt delt flere ganger, p\xc3\xa5 stedet, og kan dateres helt tilbake til 1100-tallet. I 1589 ble Auran, Fl\xc3\xb8an og Skj\xc3\xb8lstad, tre katolske kirker man ikke lenger s\xc3\xa5 behov for, lagt ned. Det ble da igjen fire kirker i Stj\xc3\xb8rdal prestegjeld; hovedkirken V\xc3\xa6rnes og anneksene Skatval, Hegra og Leksdal (L\xc3\xa5nke). Disse kirkene skulle betjenes av to prester._NEWLINE_Etter initiativ fra Skatval Historielag er det satt opp minnetavle over Auran kirke.'